05/07/2011 | Administración LocalMunicipal
San Sadurniño
Acordos relativos á Xunta de Goberno Local

Mediante o presente fanse públicos os acordos adoptados polo Concello en relación coa existencia e composición da Xunta de Goberno Local e das delegacións competenciais efectuadas polo Pleno e pola Alcaldía no seu favor: 1.- Acordos do Pleno do Concello, na sesión extraordinaria celebrada o 18/06/2011: Dase conta da proposta do grupo de goberno, en aplicación do previsto nos artigos 59-2-b) e 65 da Lei 5/1997, do 22 de xullo, de administración local de Galicia, consistente en que se acorde polo pleno a constitución da Xunta de Goberno Local, cuxa existencia xa é tradicional neste Concello, e que contaría con catro membros, o Alcalde, que a presidiría, e as tres persoas que ocuparán as tenencias de alcaldía, xa designadas polo Sr. Alcalde, tal como se informou ó pleno na presente sesión. Polo referido ó réxime de sesións ordinarias, celebraríanse tres cada mes, os días 1, 11 e 21, ou o día hábil inmediatemente posterior en caso de que foran festivos. A indemnización por asistencia ás sesións da Xunta de Goberno para os concelleiros sen adicación parcial, será de 200 euros. De seguido a Corporación, en votación ordinaria e por unanimidade dos seus dez membros presentes, acorda a constitución da Xunta de Goberno Local, quedando enterada de quen son as persoas que a constituirán e do seu réxime de sesións ordinarias.” Dase conta da proposta do grupo de goberno, de manter a delegación de competencias plenarias na Xunta de Goberno, tal como se viña facendo nas anteriores lexislaturas, coa finalidade principal de axilizar a adopción de acordos sobre diferentes materias dunha importancia sempre relativa, posto que as competencias importantes veñen reservadas pola lexislación vixente ó pleno e non son delegables. O acordo que se adopte nese sentido debe contar co voto favorable da maioría absoluta do número legal de membros da corporación, e a proposta faise non mesmos términos que as normas sustantivas que relacionan as competencias delegables, entendéndose que o acordo cumpriría polo tanto o establecido na lexislación aplicable. A proposta do grupo de goberno é que se deleguen na comisión de goberno as competencias recollidas no artigo 22-4 da Lei 7/1985, do 2 de abril, reguladora das bases do réxime local, que veñen relacionadas nas letras j), k), m), n), ñ), o) e q) do apartado 2 dese mesmo artigo. Sometido seguidamente o asunto a votación ordinaria, o Pleno da Corporación, por unanimidade dos seus dez membros presentes, o que representa a maioría absoluta do seu número legal de membros, acorda delegar na Comisión Municipal de Goberno as súas competencias reseñadas nas letras j), k), m), n), ñ), o) e q) do apartado 2 do artigo 22 da Lei 7/1985, do 2 de abril, reguladora das bases do réxime local.” 2.- Resolución da Alcaldía de data do 20/06/2011, sobre delegación de competencias: “Constituído este Concello e realizada a elección de Alcalde o pasado sábado día 11, e considerando necesario resolver coa brevidade posible cuestións de funcionamento relativas á asignación de competencias ós distintos órganos de goberno do Concello establecidos polo Pleno. Vista a lexislación aplicable ó asunto, fundamentalmente os artigos 21,3º e 23,2º da Lei 7/85, reguladora das bases de réximen local, 43,2º, 114 e seguintes do Regulamento de organización e funcionamento das entidades locais, e 65 da L 5/97 de Administración local de Galicia, esta Alcaldía 1º.- Delegar na Xunta de Goberno Local o exercicio, con carácter ordinario, da totalidade das atribucións correspondentes á Alcaldía configuradas como delegables pola lexislacion aplicable. Cando por razóns de urxencia ou conveniencia se considere oportuno por esta Alcaldía o exercicio directo das súas competencias ou atribucións, mediante resolucións, decretos ou calquera outro instrumento, comunicarase o acordado á Xunta de Goberno Local coa brevidade posible.2º.- Ordear que se dea conta do contido da presene Resolución ó Pleno da Corporación e á Xunta de Goberno Local, e que se publique no Boletín Oficial da Provincia de A Coruña ós efectos legalmente procedentes, en cumprimento do disposto na normativa aplicable.” San Sadurniño, 28 de xuño de 2011. O ALCALDE, Asdo.: Secundino García Casal.